“สมุทรสาคร” พบเชื้อโควิดเพิ่ม 47 ราย “ปทุมธานี” เจออีก 4 คน
“สมุทรสาคร” พบเชื้อโควิดเพิ่ม 47 ราย “ปทุมธานี” เจออีก 4 คน
7 มี.ค. 2564

สำนักงานสาธารณสุขจังหวัดสมุทรสาคร (สสจ.) รายงานข้อมูลสถานการณ์ไวรัสโคโรนา 2019 (โควิด-19) ในพื้นที่ จ.สมุทรสาคร ล่าสุด ณ เวลา 24.00 น. ของวันที่ 6 มี.ค.64 พบผู้ป่วยรายใหม่อีก 47 ราย จากวานนี้ที่พบผู้ติดเชื้อรายใหม่ 41 ราย
สำหรับผู้ติดเชื้อรายใหม่ล่าสุด แบ่งเป็น ผู้ป่วยจากการค้นหาเชิงรุก 38 ราย เป็นคนไทย 11 ราย ต่างชาติ 27 ราย, ผู้ป่วยในโรงพยาบาล 9 ราย เป็นคนไทย 3 ราย ต่างชาติ 6 ราย
โดยยอดผู้ป่วยยืนยันสะสมของจ.สมุทรสาคร ล่าสุดรวมเป็น 16,587 ราย โดยค้นหาเชิงรุกไปแล้ว 209,058 ราย ยอดเสียชีวิตสะสม 7 ราย
ด้านจังหวัดปทุมธานี สำนักงานสาธารณสุขรายงานข้อมูลสถานการณ์ไวรัสโคโรนา 2019 (โควิด-19) ในพื้นที่ จ.ปทุมธานี ล่าสุด ณ เวลา 15.00 น. ของวันที่ 6 มี.ค.64 พบผู้ป่วยรายใหม่อีก 4 ราย จากวานนี้ที่พบผู้ติดเชื้อรายใหม่ 8 ราย
สำหรับผู้ติดเชื้อรายใหม่ล่าสุด เป็นผู้ป่วยจากการค้นหาเชิงรุก 4 ราย เป็นคนไทย 1 ราย และต่างชาติ 3 ราย ทำให้ขณะนี้จังหวัดปทุมธานี มียอดผู้ป่วยยืนยันสะสมรวม 607 ราย เสียชีวิต 1 ราย โดยทางจังหวัดได้ทำการค้นหาเชิงรุกไปแล้ว 38,373 ราย